“Dit was ’n Woensdagoggend. Op 4 September 2013 om presies te wees. My keiserdatum was oorspronklik eers vir die 19de September. Ek het opgestaan om wasgoed in die masjien te sit en weer gaan terugklim in die bed. My man was nog besig om reg te maak vir werk. Ek het ’n tinkle gevoel. Gedink ek het maar net ’n piepie, maar dit was toe al die tyd my water wat gebreek het. Dit was soos ’n hele dam.”
“Ek dink nie daar is genoeg woorde in die wêreld om daardie oomblik te beskryf nie. Dit was net ongelooflik, wow!”
“Ek was nie mal oor die idee nie,maar ek was tog all for breastfeeding. Ek het vir hom daai eerste belangrike melkies gegee en toe na dit ’n borspomp gebruik. Na so ongeveer twee weke het my borsmelk van self opgedroog. Arlo het reflux gehad en is nogal deur ’n rowwe tyd a.g.v. daarvan.”
“Daar is so baie opinies oor inentings. Ek voel as jy dit nie doen nie, gee jy al die siektes kans om te versprei. Jy stel my kind in groter gevaar as hy bloot gestel word aan kinders wat nie inentings gekry het nie.”
“Ons as ouers moet eintlik net besef dat dit vir die klein lyfies ’n groter frustrasie is, hulle word bietjie meer selfstandiger, maar kan ook nog nie heeltemal kommunikeer nie. Ons as volwassenes raak ook soms gefrustreerd as ons nie die regte term of woorde kry wat ons wil gebruik nie.”
“Ons is baie geseënd met ’n kind wat eintlik homself kan besig hou op die lang pad. Beste raad is om jou kind se gunsteling goedjies byderhand te hou en ook heelwat snacks.”
“Ons het nou onlangs begin met "sakgeld". As hy nie luister nie en hy raak lelik vat ons geld weg. Wanneer hy gehoorsaam is en hy kla nie kry hy ’n R5. Hy weet wat hy met daardie geld wil koop, so dit motiveer hom ook. Soms kan jy sien hy dink twee keer voor hy kla.”
“Sjoe. ’n Ma is jou begin, jou grootste pleister, jou sagste skouer, jou eerste maaitjie en jou biggest fan!”